CELEX: 32011D0418
Language: hu
Date: 2011-07-14 00:00:00
Title: 2011/418/EU: A Bizottság végrehajtási határozata ( 2011. július 14. ) a hasított sertések ciprusi osztályozási módszerének engedélyezéséről szóló 2005/7/EK határozat módosításáról (az értesítés a C(2011) 4996. számú dokumentummal történt)

16.7.2011   
            
            
               HU
            
            
               Az Európai Unió Hivatalos Lapja
            
            
               L 187/29
            
         A BIZOTTSÁG VÉGREHAJTÁSI HATÁROZATA
   (2011. július 14.)
   a hasított sertések ciprusi osztályozási módszerének engedélyezéséről szóló 2005/7/EK határozat módosításáról
   (az értesítés a C(2011) 4996. számú dokumentummal történt)
   (Csak a görög nyelvű szöveg hiteles)
   (2011/418/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 43. cikkének m) pontjára,
   mivel:
   
               (1)
            
            
               A 2005/7/EK bizottsági határozat (2) egy hasítottsertés-osztályozási módszer használatát engedélyezte Ciprus számára.
            
         
               (2)
            
            
               Tekintettel arra, hogy a módszerhez tartozó képletet a jóváhagyás óta csaknem öt éve tartó használat után mára szükségessé vált frissíteni, Ciprus úgy határozott, hogy új vizsgálatot folytat két műszer, nevezetesen a HGP–4 és az Ultra FOM 300 használatával.
            
         
               (3)
            
            
               Ciprus arra kérte a Bizottságot, hogy engedélyezze a hasított sertések osztályozására szolgáló „Hennessy Grading Probe (HGP 4)” módszer alkalmazása során használt képlet új képlettel való felváltását, valamint egy új, korszerű, nem invazív módszernek (Ultra FOM 300) Ciprus területén történő használatát, és ennek érdekében a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (3) 23. cikkének (4) bekezdésében előírt jegyzékben részletesen bemutatta a boncolásos vizsgálatot, feltüntetve a módszer alapjául szolgáló elveket, a boncolásos vizsgálat eredményeit és a színhús százalékos arányának becslésére szolgáló egyenleteket.
            
         
               (4)
            
            
               A kérelem értékelése során megállapítást nyert, hogy a kérdéses osztályozási módszerek engedélyezésének feltételei teljesülnek. Következésképpen ezen osztályozási módszerek Cipruson való alkalmazását indokolt engedélyezni.
            
         
               (5)
            
            
               A 2005/7/EK határozatot ezért ennek megfelelően módosítani kell.
            
         
               (6)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
            
         
               (7)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/7/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               A következő módszerek alkalmazása engedélyezett a hasított sertéseknek az 1234/2007/EK tanácsi rendelet (4) V. mellékletének B.IV.1. pontja szerinti osztályozására Cipruson:
               
                           —
                        
                        
                           a »Hennessy Grading Probe (HGP 4)« elnevezésű műszer és az ahhoz kapcsolódó becslési módszerek, amelyeket részletesebben a melléklet I. része ismertet,
                        
                     
                           —
                        
                        
                           az »Ultra FOM 300« elnevezésű műszer és az ahhoz kapcsolódó becslési eljárások, amelyeket részletesebben a melléklet II. része ismertet.
                        
                     Az első albekezdés második francia bekezdésében említett »Ultra FOM 300« elnevezésű műszer alkalmazása esetén a mérési eljárás lezárultát követően a hasított testen igazolhatónak kell lennie, hogy a műszer az X1 és az X2 mérési értéket a melléklet II. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
            
         
               2.
            
            
               A melléklet helyébe az e határozat mellékletében szereplő szöveg lép.
            
         2. cikk
   Ezt a határozatot 2011. szeptember 5-től kell alkalmazni.
   3. cikk
   Ennek a határozatnak a Ciprusi Köztársaság a címzettje.
   
      Kelt Brüsszelben, 2011. július 14-én.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 2., 2005.1.5., 19. o.
   
      (3)  HL L 337., 2008.12.16., 3. o.
   
      (4)  HL L 299., 2007.11.16., 1. o.”
   
      MELLÉKLET
      
         
            „MELLÉKLET
            
               A HASÍTOTT SERTÉSEK CIPRUSI OSZTÁLYOZÁSI MÓDSZEREI
            
            I.   RÉSZ
            
               Hennessy Grading Probe (HPG 4)
            
            
                        1.
                     
                     
                        Az e részben előírt szabályok akkor alkalmazandók, ha a hasított sertések osztályozása a »Hennessy Grading Probe (HGP 4)« elnevezésű műszer használatával történik.
                     
                  
                        2.
                     
                     
                        A műszer fotodiódával (LYU 260-EO típusú Siemens LED) és 58 MR típusú fénydetektorral ellátott, 5,95 milliméter (és a szonda tetejének pengéjénél 6,3 mm) átmérőjű szondával van felszerelve, amelynek működési tartománya 0 és 120 milliméter közötti. A mért értékeket magával a HGP 4 műszerrel vagy egy ahhoz kapcsolt számítógéppel kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    X1
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított test középvonalától 6 centiméterre, hátulról a harmadik és a negyedik borda között mérve,
                                 
                              
                                    X2
                                    
                                 
                                 
                                    =
                                 
                                 
                                    a hátizom vastagsága milliméterben, az X1-gyel egy időben és ugyanazon helyen mérve.
                                 
                              A képlet az 55–120 kg tömegű hasított testek esetében érvényes.
                     
                  II.   RÉSZ
            
               Ultra FOM 300
            
            
                        1.
                     
                     
                        Az e részben előírt szabályok akkor alkalmazandók, amikor a hasított sertések osztályozása az »Ultra FOM 300« elnevezésű műszer használatával történik.
                     
                  
                        2.
                     
                     
                        A műszer egy 3,5 MHz-en működő, 5 cm hosszúságú ultrahangos mérőszondával van felszerelve, amely 64 ultrahangos transzduktort tartalmaz. Az ultrahangjelet (SHARC ADSP-21060L típusú) mikroprocesszor digitalizálja, tárolja és elemzi.
                        A mért értékeket magával az Ultra FOM 300 műszerrel kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült százalékos színhústartalma,
                                 
                              
                                    X1
                                    
                                 
                                 
                                    =
                                 
                                 
                                    a hátszalonna vastagsága (bőrrel együtt) milliméterben, a hasított test középvonalától 6 centiméterre, hátulról a harmadik és a negyedik borda között mérve,
                                 
                              
                                    X2
                                    
                                 
                                 
                                    =
                                 
                                 
                                    a hátizom vastagsága milliméterben, az X1-gyel egy időben és ugyanazon helyen mérve.
                                 
                              A képlet az 55–120 kg súlyú hasított testek esetében érvényes.”